HŽ serija 2133
HŽ serija 2133 (nadimak Švabica, ex-JŽ oznaka 734) serija je dizelsko-hidrauličnih lokomotiva Hrvatskih željeznica. Radi se o rabljenim manevarskim lokomotivama Njemačkih željeznica serije V 260 i V 261, koje su nabavljene 1986. godine kako bi se popunili vučni kapaciteti za manevarsku službu. Danas su povučene iz aktivne službe u Hrvatskim željeznicama.

Radi se o manevarskim lokomotivama s trima pogonskim osovinama vezanima motkama i hidrauličnim prijenosnikom snage. U lokomotive serije HŽ 2133 ugrađen je četverotaktni dizelski motor izvedbe V s dvama cilindrima u zajedničkom bloku. Prijenosnik snage smješten je na stražnjemu lokomotivskom dijelu u postolju sanduka i sastoji se od hidrauličnoga mjenjača okretnoga momenta, mjenjača voznoga režima i mjenjača voznoga smjera.

Tehničke karakteristike
Graditelj: Maschinen-Fabrik Kiel AG 
Godina izgradnje: 1955.-1964. 

Podserija 2133-000
Osovinski raspored: C 
Instalirana snaga: 478kW
Snaga lokomotive za vuču: 441 kW 
Najveća brzina: 30/60 km/h (manevarska/vozna) 
Dizelski motor: Maybach STO 6
Vrsta prijenosa: hidraulični 
Ukupna masa lokomotive: 48 t
Duljina preko odbojnika: 10450 mm

'Podserija 2133-100Osovinski raspored: C Instalirana snaga: 511 kW Snaga lokomotive za vuču: 441 kW Najveća brzina: 30/60 km/h (manevarska/vozna)  Dizelski motor: Maybach STO6AVrsta prijenosa: hidraulični Ukupna masa lokomotive: 54 tDuljina preko odbojnika:' 10450 mm

Izvori
 Ivan Švaljek, Tomislav Kožulj, Miljenko Bošnjak: Tehničko-eksploatacijski pokazatelji i značajke vučnih vozila Hrvatskih željeznica'', Zagreb, 2003.
 zeljeznice.net, hrvatski internet portal željezničke tematike  

Lokomotive
Željeznički promet u Hrvatskoj